ai4bharat/Pralekha huggingface dataset:
তথ্যওসম্প্রচারমন্ত্রক
স্বাস্থ্য বিশেষজ্ঞদের মতে কোভিড-১৯-এর বিরুদ্ধে রোগ প্রতিরোধ ক্ষমতা গড়ে তোলার জন্য ভালো পুষ্টিকর খাবার প্রয়োজন
কলকাতা, ৬ সেপ্টেম্বর ২০২০
তথ্য ও সম্প্রচার মন্ত্রকের শিলিগুড়ির রিজিওনাল আউটরিচ ব্যুরো ‘পোষণ অভিযান’ শীর্ষক একটি ওয়েবিনার আজ আয়োজন করে। পশ্চিমবঙ্গ সরকারের আইসিডিএস দপ্তর এবং জেলা যক্ষ্মা রোগ নিবারণ দপ্তর এই অনুষ্ঠান আয়োজনে সাহায্য করে।
জেলা যক্ষ্মা রোগ নিবারণ আধিকারিক ডঃ দেবযানী বসু ‘কোভিড-১৯ অতিমারীর সময় পুষ্টি’র বিষয়ে এই ওয়েবিনারে বক্তব্য রেখে বলেন,রোগ প্রতিরোধ ক্ষমতা বৃদ্ধিতে পুষ্টিকর খাবার সহায়ক হলেও শারীরিক দূরত্ব বজায় রাখা, ভীড় জায়গায় না যাওয়ার মতো রোগ প্রতিরোধ মূলক ব্যবস্থাগুলিও মেনে চলতে হবে। তিনি বর্তমান সময়ে পুষ্টির মাধ্যমে কিভাবে রোগ প্রতিরোধ ক্ষমতা গড়ে তোলা যায় সেই বিষয়টি-ও অনুষ্ঠানে উপস্থাপনা করেন।
শিলিগুড়ি শহরাঞ্চলের আইসিডিএস-এর শিশু বিকাশ ও প্রকল্প অধিকর্তা শ্রী রাজকুমার মোদী সরকারের পুষ্টি মিশনে আইসিডিএস-এর ভূমিকা এবং মা ও শিশুর পুষ্টির বিষয়ে আলোচনা করেন। তিনি বলেন, এ বছরের পোষণ মাসের বিষয় হল ‘প্রতিটি কামড়ে সঠিক খাবার খান’। তিনি আরও বলেন, বয়ঃসন্ধিকালে থাকা মেয়েদের এবং মায়েদের বিষয়ে আইসিডিএস বিভিন্ন উদ্যোগ নিয়েছে। একজন স্বাস্থ্যবতী মা-ই স্বাস্থ্যবান সন্তানের জন্ম দিতে পারেন বলে তিনি মন্তব্য করেন।
পশ্চিমবঙ্গের পিআইবি-র ও রিজিওন্যাল আউট্রিচ ব্যুরোর অতিরিক্ত মহানির্দেশিকা শ্রীমতী জেন নামচু স্বাগত ভাষণে সঠিক পুষ্টির জন্য সমস্ত সম্প্রদায়ের কাছে সঠিক বার্তা পৌঁছে দেওয়ার গুরুত্ব আরোপ করেন।
এই ওয়েবিনারে দুটি অধিবেশনের ব্যবস্থা করা হয়। দ্বিতীয় পর্বে আইসিডিএস কর্মী এবং বিভিন্ন অসরকারী সংগঠনের আধিকারিকরা প্রশ্নোত্তর পর্বে যোগ দেন।
জলপাইগুড়ির ফিল্ড আউটরিট ব্যুরোর টিএ শ্রী প্রেম শেরপা অনুষ্ঠানের শেষে ধন্যবাদ সূচক বক্তব্য রাখেন। দেশে সেপ্টেম্বর মাস পোষণ মাস হিসেবে পালন করা হয়।
SSS/CB/NS
(Visitor Counter : 13
প্রধানমন্ত্রীরদপ্তর
ব্রিকস্ বাণিজ্য মঞ্চ ২০২২-এর উদ্বোধনী অনুষ্ঠানে প্রধানমন্ত্রী শ্রী নরেন্দ্র মোদীর ভাষণ
নয়াদিল্লি, ২২ জুন, ২০২২
মহামহিম,
ব্রিকস্ বাণিজ্য সম্প্রদায়ের নেতারা,
নমস্কার,
বিশ্ব বাণিজ্যের উন্নয়নের ক্ষেত্রে অন্যতম হাতিয়ার হিসাবে গড়ে উঠবে ব্রিকস্। এই বিশ্বাস নিয়েই এর প্রতিষ্ঠা করা হয়েছিল।
বর্তমানে সারা বিশ্ব যখন কোভিড পরবর্তী পরিস্থিতিতে উন্নয়নের পথে এগোচ্ছে, তখন ব্রিকস্ গোষ্ঠীভুক্ত দেশগুলির ভূমিকা ফের গুরুত্বপূর্ণ হয়ে উঠেছে।
বন্ধুগণ,
অতিমারী পরিস্থিতিতে যে অর্থনৈতিক সমস্যা দেখা দিয়েছে, তার মোকাবিলায় আমরা ভারতে সংস্কার, সম্পাদন ও রূপান্তর - এর নীতি গ্রহণ করেছি।
এই দিশায় ভারতের অর্থ ব্যবস্থার উন্নতি বর্তমানে চোখে পড়ার মতো।
চলতি বছর আমরা ৭.৫ শতাংশ হারে উন্নয়নের আশা করছি, যা আমাদের দ্রুত উন্নয়নশীল মূল অর্থনীতির দিকেই পরিচালিত করছে।
আজ আমি ৪টি মূল বিষয়ে আপনাদের দৃষ্টি আকর্ষণ করতে চাই।
প্রথমত, ভারতের বর্তমান অর্থনৈতিক উন্নয়নের অন্যতম মূল স্তম্ভ প্রযুক্তি-ভিত্তিক উন্নয়ন।
আমরা প্রতিটি ক্ষেত্রেই উদ্ভাবনকে গুরুত্ব দিচ্ছি।
গ্রিন হাইড্রোজেন, নীল অর্থনীতি, ক্লিন এনার্জি, ড্রোন, জিও স্পাশিয়াল ডেটার মতো ক্ষেত্রগুলিতে আমরা উদ্ভাবন-বান্ধব নীতি তৈরি করেছি।
বর্তমানে উদ্ভাবনী ক্ষেত্রে ভারত বিশ্বের অন্যতম শ্রেষ্ঠ জৈব শৃঙ্খল ব্যবস্থাপনা, যার পরিচয় মেলে দেশের ক্রমবর্ধমান স্টার্টআপ-গুলির দ্বারা।
ভারতে বর্তমানে ৭০ হাজারেরও বেশি স্টার্টআপে ১০০টিরও বেশি ইউনিকর্ন রয়েছে এবং এগুলির সংখ্যা ক্রমশ বেড়েই চলেছে।
দ্বিতীয়ত, অতিমারী পরিস্থিতি সত্ত্বেও ভারত সর্বদাই বাণিজ্য গড়ার পথ সুগম করার চেষ্টা চালিয়ে যাচ্ছে।
ব্যবসা-বাণিজ্যর পরিচালনার ক্ষেত্রে নীতি মান্যতার বোঝা কম করতে হাজার হাজার নিয়ম পরিবর্তন করা হয়েছে।
সরকারি ব্যবস্থাপনা ও নীতিতে আরও স্বচ্ছতা ও পারদর্শিতা আনতে আমরা অবিরাম কাজ করে চলেছি।
তৃতীয়ত, ভারতে পরিকাঠামো ক্ষেত্রে ব্যাপক পরিবর্তন এসেছে। আর তার সম্প্রসারণের কাজও চলছে।
এজন্য ভারত জাতীয় মাস্টার প্ল্যান হাতে নিয়েছে।
আমাদের জাতীয় পরিকাঠামো পাইপলাইনের আওতায় ১.৫ ট্রিলিয়ন ডলার বিনিয়োগের সুযোগ রয়েছে।
চতুর্থত, ভারতে বর্তমানে যে ধরনের ডিজিটাল পরিবর্তন আসছে, তা গোটা বিশ্বে এর আগে কখনই চোখে পড়েনি।
২০২৫ সালের মধ্যে ভারতীয় ডিজিটাল অর্থনীতির মূল্য ১ ট্রিলিয়ন ডলারে পৌঁছে যাবে।
ডিজিটাল ক্ষেত্রে উন্নয়ন মহিলাদের কাজে অংশগ্রহণের বিষয়টিতে উৎসাহদান করছে।
আমাদের তথ্য প্রযুক্তি ক্ষেত্রে ৪০ লক্ষ ৪০ হাজার কর্মীর মধ্যে আনুমানিক ৩৬ শতাংশই মহিলা।
প্রযুক্তি নির্ভর অর্থনীতিতে আর্থিক অন্তর্ভুক্তিকরণের সবচেয়ে বেশি সুবিধা পাচ্ছেন আমাদের গ্রামাঞ্চলের মহিলারা।
ব্রিকস্ মহিলা বাণিজ্য জোট ভারতে এই রূপান্তরমুখী পরিবর্তনের বিষয়ে একটি সমীক্ষা করে দেখতে পারেন।
একইভাবে, উদ্ভাবন-ভিত্তিক অর্থনৈতিক পুনরুজ্জীবনের ক্ষেত্রে এক অর্থবহ আলোচনার ক্ষেত্র প্রস্তুত হতে পারে।
আমি পরামর্শ দিতে চাই যে, ব্রিকস্ বাণিজ্য মঞ্চ আমাদের সদস্য দেশের স্টার্টআপগুলির মধ্যে নিয়মিত আদান-প্রদানের জন্য একটি মঞ্চ গড়ে তুলতে পারে।
আমি নিশ্চিত যে, ব্রিকস্ বাণিজ্য মঞ্চে আজকের আলোচনা বিশেষভাবে লাভজনক হবে।
আমি আপনাদের সকলকে শুভকামনা জানাই।
অনেক ধন্যবাদ।
PG/PM/SB
(
সংস্কৃতিমন্ত্রক
আজাদি কা অমৃত মহোৎসবের অঙ্গ হিসেবে সংস্কৃতি মন্ত্রক আগামীকাল জাতীয় শিশুকন্যা দিবস উপলক্ষে রঙ্গোলি উৎসব 'উমঙ্গ' আয়োজন করবে
সারা দেশে ৫০টির বেশি জায়গায় অংশগ্রহণকারী দলগুলি রঙ্গোলি সাজে সেজে উঠবে
নতুন দিল্লি, ২৩ জানুয়ারি, ২০২২
প্রগতিশীল ভারতের ৭৫তম বর্ষপূর্তি এবং দেশের মানুষের গৌরবময় ইতিহাস, সংস্কৃতি ও সাফল্য উদযাপনের লক্ষ্যে ভারত সরকার আজাদি কা অমৃত মহোৎসব অভিযান গ্রহণ করেছে। এই মহোৎসবের অঙ্গ হিসেবে সংস্কৃতি মন্ত্রক আগামীকাল  'রঙ্গোলি উমঙ্গ উৎসব' আয়োজন করছে। এই দিনটি প্রতি বছর জাতীয় শিশুকন্যা দিবস হিসেবে উদযাপন করা হয়। এবছর এই দিনটি উদযাপনে আজাদি কা অমৃত মহোৎসবের অঙ্গ হিসেবে দেশব্যাপী একাধিক কর্মসূচির আয়োজন করা হয়েছে।
এই অনুষ্ঠানগুলিতে অংশগ্রহণকারী দলগুলি নিজেদের রঙ্গোলির সাজে সুসজ্জিত করবে। সেই সঙ্গে স্বাধীনতা সংগ্রামী ও বিশিষ্ট ব্যক্তিদের নামাঙ্কিত একটি সড়ক বা অঞ্চলকে রঙ্গোলির রূপে সাজিয়ে তুলবে। সারা দেশে ৫০টিরও বেশি জায়গায় এধরণের অভিনব কর্মসূচির আয়োজন করা হচ্ছে। এই কর্মসূচি শিশুকন্যা দিবস এবং আজাদি কা অমৃত মহোৎসব উদযাপনের এক অনন্য সুযোগ করে দিয়েছে।
CG/BD/AS/
(Visitor Counter : 139
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের হারে নিম্নগতি অব্যাহত রয়েছে; প্রতি ১০ লক্ষ জনসংখ্যায় ভারতে মৃত্যুর ঘটনা অন্যান্য দেশের তুলনায় সর্বনিম্ন; পরপর ৩ দিন সুস্পষ্টভাবে করোনায় আক্রান্তের সংখ্যা ৬ লক্ষের নীচে রয়েছে; ১৭টি রাজ্য/কেন্দ্রশাসিত অঞ্চলে প্রতি ১০ লক্ষ জনসংখ্যায় আক্রান্তের হার জাতীয় গড়ের তুলনায় কম
নয়াদিল্লি, ০১ নভেম্বর, ২০২০
ভারতে সুস্পষ্টভাবে করোনায় আক্রান্তের হারে নিম্নগতি অব্যাহত রয়েছে। প্রায় ৩ মাস পর শেষ তিন দিনে সুস্পষ্টভাবে করোনায় আক্রান্তের সংখ্যা ৬ লক্ষের নীচে। এই সংখ্যা ক্রমশ কমছে। বর্তমানে ভারতে সুস্পষ্টভাবে করোনায় আক্রান্তের সংখ্যা ৫ লক্ষ ৭০ হাজার ৪৫৮। দেশে মোট আক্রান্তের তুলনায় সুস্পষ্টভাবে করোনায় আক্রান্তের হার আরও কমে হয়েছে কেবল ৬.৯৭ শতাংশ।
কেন্দ্রীয় সরকারের পাশাপাশি, রাজ্য ও কেন্দ্রশাসিত অঞ্চলগুলির সমবেত প্রয়াস গ্রহণের ফলে এই সাফল্য পাওয়া গেছে। করোনা আক্রান্তদের আগাম চিহ্নিতকরণ, তাঁদের উপযুক্ত চিকিৎসা পরিষেবা প্রদান এবং অধিক সংখ্যায় নমুনা পরীক্ষার ফলে আক্রান্তের সংখ্যা ক্রমশ কমছে। সুস্পষ্টভাবে করোনায় আক্রান্তের হার রাজ্য ও কেন্দ্রশাসিত অঞ্চলগুলিতে ভিন্ন ভিন্ন। গত ২৪ ঘন্টায় কর্ণাটকে সুস্পষ্টভাবে করোনায় আক্রান্তের সংখ্যা কিছুটা কমেছে।
সুস্পষ্টভাবে করোনায় আক্রান্তের সংখ্যা লাগাতার হ্রাস পাওয়ার ফলে দেশে প্রতি ১০ লক্ষ জনসংখ্যায় আক্রান্তের হার বিশ্বে তুলনামূলক সর্বনিম্ন। প্রতি ১০ লক্ষ জনসংখ্যায় ভারতে আক্রান্তের সংখ্যা ৫ হাজার ৯৩০। ১৭টি রাজ্য/কেন্দ্রাসিত অঞ্চলে প্রতি ১০ লক্ষ জনসংখ্যায় আক্রান্তের হার জাতীয় গড়ের তুলনায় কম।
দেশে করোনাজনিত কারণে মৃত্যু হার ক্রমশ নিম্নমুখী। দেশে গত ২৪ ঘন্টায় আরও ৪৭০ জনের মৃত্যু হয়েছে। বিশ্বের অন্যান্য দেশের তুলনায় ভারতে প্রতি ১০ লক্ষ জনসংখ্যায় করোনায় মৃত্যুর সংখ্যা কেবল ৮৮। ২১টি রাজ্য/কেন্দ্রশাসিত অঞ্চলে প্রতি ১০ লক্ষে মৃত্যু হার জাতীয় গড়ের তুলনায় কম।
দেশে করোনায় আক্রান্তের সংখ্যা লাগাতার হ্রাস পাওয়ার ফলে সুস্থতার হারও ক্রমশ বাড়ছে। সুস্থতার সংখ্যা বেড়ে হয়েছে ৭৪ লক্ষ ৯১ হাজার ৫১৩। সুস্থতার সংখ্যা এবং সুস্পষ্টভাবে করোনায় আক্রান্তের সংখ্যার মধ্যে ফারাক আরও বেড়ে হয়েছে ৬৯ লক্ষ ২১ হাজার ৫৫। সুস্থতার সংখ্যা ক্রমাগত বৃদ্ধি পাওয়ার ফলে এই ফারাক ক্রমশ প্রসারিত হছে।
অধিক সংখ্যায় আরোগ্য লাভের ফলে জাতীয় স্তরে সুস্থতার হার আরও বেড়ে হয়েছে ৯১.৫৪ শতাংশ। দেশে গত ২৪ ঘন্টায় আরও ৫৮ হাজার ৬৮৪ জন সুস্থ হয়েছেন। অন্যদিকে, নতুন করে আক্রান্ত হয়েছেন ৪৬ হাজার ৯৬৩ জন।
সদ্য আরোগ্য লাভকারীদের ৭৬ শতাংশই ১০টি রাজ্য/কেন্দ্রশাসিত অঞ্চল থেকে। কর্ণাটক, কেরল ও মহারাষ্ট্র থেকে একদিনেই সর্বাধিক ৭ হাজার জনের বেশি করে আক্রান্ত রোগী আরোগ্য লাভ করেছেন। দিল্লি ও পশ্চিমবঙ্গ থেকে একদিনেই আরোগ্য লাভ করেছেন ৪ হাজারেরও বেশি।
দেশে গত ২৪ ঘন্টায় ৪৬ হাজার ৯৬৩ জন নতুন করে করোনায় আক্রান্ত হয়েছেন। এর মধ্যে ৭৭ শতাংশই আক্রান্ত হয়েছেন ১০টি রাজ্য ও কেন্দ্রশাসিত অঞ্চল থেকে। কেরল থেকে সর্বাধিক ৭ হাজারের বেশি আক্রান্তের খবর মিলেছে। একইভাবে, মহারাষ্ট্র ও দিল্লি থেকে আক্রান্ত হয়েছেন ৫ হাজারেরও বেশি। দেশে গত ২৪ ঘন্টায় করোনাজনিত কারণে আরও ৪৭০ জনের মৃত্যুর খবর মিলেছে। এর মধ্যে প্রায় ৭৮ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। সর্বাধিক ৭৪ জনের মৃত্যুর খবর মিলেছে মহারাষ্ট্র থেকে।
CG/BD/SB
(
কর্পোরেটবিষয়সংক্রান্তমন্ত্রক
কর্পোরেট সংস্থাগুলিকে দেউলিয়া ঘোষণার প্রক্রিয়ায় ছাড় দিতে আইবিবিআই-এর সিআইআরপি-র নিয়মে সংশোধন
নতুনদিল্লি, ৩০ মার্চ, ২০২০
ভারতীয় দেউলিয়া ও ঋণ পরিশোধ অক্ষম সংক্রান্ত ঘোষণা পর্ষদ  সিআইআরপি-র নিয়মে সংশোধন করেছে। কোভিড-১৯ এর সংক্রমণ ঠেকাতে দেশ জুড়ে কেন্দ্র যে প্রতিরোধ মূলক নিয়ন্ত্রণ চালু করেছে, সেই কারনেই এই পদক্ষেপ নেওয়া হল। এর ফলে কোন নির্দিষ্ট সময়ের মধ্যে কোন কর্পোরেট সংস্থাকে দেউলিয়া ঘোষনার বাধ্যবাধকতা থাকছে না। তবে এক্ষেত্রে সার্বিক সময়সীমার বিষয়টি বিবেচিত হবে।
২৯ মার্চ থেকেই এই নিয়মটি কার্যকর হয়েছে। সরকার ২৫ মার্চ দেশজুড়ে ২১ দিনের জন্য প্রতিরোধ মূলক নিয়ন্ত্রণ চালু করায় দেউলিয়া ঘোষণা করার জন্য বিশেষজ্ঞ এবং ঋণদাতাদের মধ্যে কোন বৈঠক সহ যাবতীয় প্রক্রিয়া সম্পন্ন করা যাচ্ছে না। সেই কারণেই সিআইআরপি-র নিয়মে সংশোধন আনা হয়েছে।
এ বিষয়ে বিস্তারিত তথ্য www.mca.gov.in এবং www.ibbi.gov.in. এই দুটি ওয়েব সাইটে পাওয়া যাবে।
CG/CB
(Visitor Counter : 136
প্রধানমন্ত্রীরদপ্তর
মাদুরাইতে এইম্স মেডিকেল কলেজ ও হাসপাতালের ভিত্তিপ্রস্তর স্থাপন করলেন প্রধানমন্ত্রী
নয়াদিল্লি, ২৭ জানুয়ারি, ২০১৯
তামিলনাডুর মাদুরাই ও নিকটবর্তী এলাকায় স্বাস্থ্য সুরক্ষার সুযোগ বাড়িয়ে তুলতে, প্রধানমন্ত্রী শ্রী নরেন্দ্র মোদী, এইম্স মাদুরাইয়ের শিলান্যাস করেছেন।
মাদুরাইয়ের থোপ্পুরে নতুন এই এইম্স গড়ে তোলা হবে।আধুনিক চিকিৎসা, মেডিকেল শিক্ষা এবং গবেষণা ক্ষেত্রে অগ্রণী ভূমিকা নেবে এই এইম্স।মাদুরাইতে এই এইম্সটি গড়ে তোলার ফলে তামিলনাড়ুর দক্ষিণাঞ্চলের পিছিয়ে পড়া জেলাগুলি উপকৃত হবে।
মাদুরাইয়ের এক জনসভায় প্রধানমন্ত্রী বলেন, মাদুরাইতে এইম্স – এর ভিত্তিপ্রস্তর স্থাপন এক রকম ‘এক ভারত, শ্রেষ্ঠ ভারতে’র দৃষ্টিভঙ্গীরই প্রতিফলন।দিল্লির এইম্স স্বাস্থ্য ক্ষেত্রে নিজের একটি ব্র্যান্ড তৈরি করেছে।মাদুরাইতে এইম্স হলে, তা কাশ্মীর থেকে মাদুরাই এবং গুয়াহাটি থেকে গুজরাট পর্যন্ত দেশের সর্বত্র এই ব্র্যান্ডের প্রসার ঘটাবে।এর ফলে, তামিলনাড়ুর সমস্ত মানুষ উপকৃত হবেন।
প্রধানমন্ত্রী স্বাস্থ্য সুরক্ষা যোজনার আওতায় শ্রী মোদী মাদুরাইয়ের রাজাজী মেডিকেল কলেজ, তাঞ্জাভুর মেডিকেল কলেজ এবং তিরুনেলভেলি মেডিকেল কলেজের সুপার স্পেশালিটি ব্লকেরও উদ্বোধন করেন।এই প্রকল্পের সারা দেশের ৭৩টি মেডিকেল কলেজের মানোন্নয়নের সংস্থান রয়েছে।তিনটি সরকারি মেডিকেল কলেজের সুপার স্পেশালিটি ব্লকের উদ্বোধন করে প্রধানমন্ত্রী সন্তোষ প্রকাশ করেন।
স্বাস্থ্য ক্ষেত্রের ওপর সরকারের জোর দেবার কথা পুনরায় উল্লেখ করে প্রধানমন্ত্রী বলেন সকলের সুস্বাস্থ্য এবং স্বাস্থ্য পরিষেবা সকলের জন্য সহজলভ্য করে তুলতেই এই উদ্যোগ।
তিনি আরও বলেন, মিশন ইন্ডিয়া ইন্দ্রধনুষ প্রকল্পের কাজ যেভাবে এগোচ্ছে, তা রোগ প্রতিরোধমূলক বযবস্থায় এক নতুন দৃষ্টান্ত সৃষ্টি করছে।প্রধানমন্ত্রী মাতৃবন্দনা যোজনা এবং প্রধানমন্ত্রী সুরক্ষিত মাতৃত্ব অভিযান, নিরাপদ মাতৃত্বের বিষয়টিকে আন্দোলনের রূপ দিয়েছে।গত সাড়ে চার বছরে আন্ডার গ্র্যাজুয়েট মেডিকেল শিক্ষাক্রমের আসনসংখ্যা ৩০ শতাংশ বাড়ানো হয়েছে।
আয়ুষ্মান ভারত প্রসঙ্গে প্রধানমন্ত্রী বলেন, সাধারণ মানুষের সার্বিক স্বাস্থ্য রক্ষা ক্ষেত্রে এটি একটি উল্লেখযোগ্য পদক্ষেপ।তামিলনাড়ুর প্রায় ১ কোটি ৫৭ লক্ষ মানুষ এই প্রকল্পের আওতায় এসেছেন।মাত্র গত তিন মাসেই ৮৯ হাজার সুফলভোগী, এই প্রকল্পে উপকৃত হয়েছেন এবং তামিলনাড়ুর হাসপাতালে চিকিৎসাধীন ব্যক্তিদের জন্য ২০০ কোটি টাকা বরাদ্দ করা হয়েছে।তিনি বলেন, তামিলনাড়ুতে ইতিমধ্যেই ১ হাজার ৩২০টি স্বাস্থ্য কেন্দ্র চালু হয়েছে।
রোগ নিয়ন্ত্রণ প্রসঙ্গে তিনি বলেন, আগামী ২০২৫ সালের মধ্যে সরকার যক্ষ্মা রোগ নিয়ন্ত্রণ করতে বদ্ধপরিকর। “এজন্য আমরা প্রযুক্তিগত এবং আর্থিক সহায়তা দিচ্ছি।
রাজ্য সরকার চেন্নাইকে যক্ষ্মামুক্ত এবং আগামী ২০২৩ সালের মধ্যে সমগ্র তামিলনাড়ুকে যক্ষ্মামুক্ত করার উদ্যোগ নেওয়ায় আমি খুশি”।এ ব্যাপারে তামিলনাড়ু সরকারের ভূমিকার তিনি প্রশংসা করেন।
প্রধানমন্ত্রী রাজ্যে ১২টি পোস্ট অফিস পাসপোর্ট সেবা কেন্দ্রের উদ্বোধন করেন।তিনি বলেন, দেশের সাধারণ নাগরিকদের সহজ জীবনযাপনের মানোন্নয়নের এটি একটি উদাহরণ।
মাদুরাই থেকে প্রধানমন্ত্রী কোচির উদ্দেশে রওনা দেন।সেখানে তিনি একাধিক প্রকল্পের উদ্বোধন ও শিলান্যাস করবেন।
CG/SB
(Visitor Counter : 102
প্রধানমন্ত্রীরদপ্তর
রাণী লক্ষীবাই-এর জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ১৯শে নভেম্বর, ২০২০
প্রধানমন্ত্রী শ্রী নরেন্দ্র মোদী রাণী লক্ষ্মীবাইকে তাঁর জন্মদিনে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “স্বাধীনতার প্রথম যুদ্ধে অদ্ভুত পরাক্রমের পরিচয় প্রদানকারী বীরাঙ্গনা রাণী লক্ষ্মীবাইকে তাঁর জন্মদিনে আমি কোটি কোটি প্রণাম জানাই। তাঁর শৌর্য গাঁথা দেশবাসীর জন্য সব সময় অনুপ্রেরণার উৎস হয়ে থাকবে।“
জাহাজচলাচলমন্ত্রক
কেন্দ্রীয় মন্ত্রী শ্রী মনসুখ মান্ডভিয়া মন্ত্রকের নতুন নামের ফলক উন্মোচন করেছেন
নয়াদিল্লী, ১২ নভেম্বর, ২০২০
কেন্দ্রীয় বন্দর, জাহাজ চলাচল, জলপথ এবং সার ও রসায়ন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডভিয়া আজ নতুন দিল্লিতে মন্ত্রকের নতুন নামের ফলকের উদ্বোধন করেছেন।
জাহাজ চলাচল মন্ত্রকের নাম পরিবর্তন করে রাখা হয়েছে বন্দর জাহাজ চলাচল এবং জলপথ মন্ত্রক।
প্রধানমন্ত্রী শ্রী নরেন্দ্র মোদী গত ৮ই নভেম্বর গুজরাটের হাজিরা থেকে ঘোঘা পর্যন্ত রো-প্যাক্স ফেরি পরিষেবা সূচনা অনুষ্ঠানে ভিডিও কনফারেন্সের মাধ্যমে ভাষণে জাহাজ চলাচল মন্ত্রকের নাম পরিবর্তনের কথা ঘোষণা করেন।
অনুষ্ঠানে শ্রী মোদী জানান, ‘এখন থেকে এই মন্ত্রক বন্দর, জাহাজ চলাচল এবং জলপথ মন্ত্রক হিসেবে পরিচিত হবে। এর কার্যক্ষমতা আরও বৃদ্ধি করা হচ্ছে। অর্থনীতির বিকাশের পাশাপাশি জাহাজ চলাচল মন্ত্রক বন্দর ও জলপথের উন্নয়নে সমানভাবে দায়বদ্ধ। ভারতে জাহাজ চলাচল মন্ত্রক বন্দর ও জলপথ সম্পর্কিত একাধিক কাজ করে চলেছে। এখন এই নামের ক্ষেত্রে আরো স্পষ্টতা আসবে। একইসঙ্গে কাজের ক্ষেত্রেও অনেক বেশি স্বচ্ছতা আসবে।’
প্রধানমন্ত্রী এই নাম পরিবর্তনের কথা ঘোষণার সঙ্গে সঙ্গে মন্ত্রক তা কার্যকর করতে উদ্যোগী হয়। মাত্র ২ দিনের মধ্যে নাম পরিবর্তন সম্পর্কিত সমস্ত কাজ সম্পন্ন করে গত ১০ই নভেম্বর সেই সংক্রান্ত একটি বিজ্ঞপ্তি প্রকাশ করা হয় সরকারের পক্ষ থেকে । আজ কেন্দ্রীয় মন্ত্রী মনসুখ মান্ডভিয়া মন্ত্রকের পরিবর্তিত নামের ফলকটি উন্মোচন করেন। তিনি বলেন, এটি খুবই গর্বের বিষয় যে প্রধানমন্ত্রী শ্রী নরেন্দ্র মোদীর দৃষ্টিভঙ্গীর সঙ্গে সামঞ্জস্য বজায় রেখে দেশ সার্বিক ও দীর্ঘমেয়াদী উন্নতির পথে এগিয়ে চলেছে। তিনি আরও বলেন বন্দর, জাহাজ চলাচল ও জলপথ মন্ত্রকের কাজের পরিধি ক্রমশই বৃদ্ধি পাচ্ছে। সেইদিকে লক্ষ্য রেখেই প্রধানমন্ত্রী এই নাম পরিবর্তনের উদ্যোগ নিয়েছেন।
শ্রী মান্ডভিয়া বলেন, এই পরিবর্তিত নামের সঙ্গে মন্ত্রক জলপথ ও উপকূলীয় জাহাজ চলাচল ক্ষেত্রের উন্নয়নে বিশেষ নজর দেবে। প্রায় ১৪০০ কিলোমিটার দীর্ঘ জলপথের উন্নতি সাধন করা হয়েছে বলেও তিনি জানান। আগামীদিনে অগ্রাধিকার ভিত্তিতে অতিরিক্ত ১ হাজার কিলোমিটার জলপথ বিকাশের জন্য কর্ম পরিকল্পনা তৈরি করা হচ্ছে। বিভিন্ন ছোট বন্দর, মৎস্য বন্দর, কৃষি বন্দর এবং খনিজ বন্দরগুলিকে নিয়ে একটি বন্দর গ্রিড তৈরি করার পরিকল্পনা করা হয়েছে। এদিনের অনুষ্ঠানে বন্দর, জাহাজ চলাচল ও জলপথ মন্ত্রকের সচিব শ্রী সঞ্জীব রঞ্জন, অতিরিক্ত সচিব শ্রী সঞ্জয় বন্দ্যোপাধ্যায় সহ বিশিষ্ট ব্যক্তিবর্গ উপস্থিত ছিলেন।
শিল্পওবাণিজ্যমন্ত্রক
বিভিন্ন ক্ষেত্রে প্রত্যক্ষ বিদেশি বিনিয়োগ নীতির পর্যালোচনা
নয়াদিল্লি, ১৯ সেপ্টেম্বর, ২০১৯
ভারত সরকার বিভিন্ন ক্ষেত্রে প্রত্যক্ষ বিদেশি নীতির পর্যালোচনা করেছে এবং কয়েকটি সংশোধন করেছে।
কয়লা ক্ষেত্রে খনন, প্রক্রিয়াকরণ, বিক্রয়, খনি সংক্রান্ত কার্যকলাপ প্রভৃতি ক্ষেত্রে ১০০ শতাংশ বিনিয়োগ হবে।
চুক্তিবদ্ধ উৎপাদন ক্ষেত্রে উৎপাদন সংক্রান্ত কাজকর্ম নিজস্ব হতে পারে অথবা ভারতের চুক্তির মাধ্যমে উৎপাদন করা হতে পারে। একজন উৎপাদক ভারতে উৎপাদিত পণ্য পাইকারি অথবা খুচরো বিক্রি করতে পারবেন। এটি সরকারি অনুমোদন ছাড়া ই-কমার্সের মাধ্যমেও করা যাবে।
সিঙ্গল ব্র্যান্ড খুচরো ব্যবসা ক্ষেত্রে ১০০ শতাংশ বিদেশি বিনিয়োগ করা যাবে। সিঙ্গল ব্র্যান্ডে বিদেশি বিনিয়োগের লক্ষ্য উৎপাদন ও বিপণনে লগ্নি আহ্বান করা, যাতে এই ধরনের পণ্যের সরবরাহ বৃদ্ধি পায়। সেই সঙ্গে, ভারতীয় সংস্থাগুলির প্রতিযোগিতামূলক মনোবৃত্তি বাড়ে। শুধুমাত্র সিঙ্গল ব্র্যান্ডে পণ্যই বিক্রি করা যাবে। ভারত ছাড়া এক বা একাধিক দেশে একই ব্র্যান্ডের পণ্যগুলি বিক্রি করতে হবে। সিঙ্গল ব্র্যান্ড প্রোডাক্টের খুচরো ব্যবসার ক্ষেত্রে সেইসব পণ্যই বিবেচ্য হবে, যেগুলি উৎপাদনের সময়েই ব্র্যান্ডেড হয়েছে। ব্র্যান্ডের মালিক বা অন্য কেউ অনাবাসী ব্যক্তি অথবা সংস্থা একটি নির্দিষ্ট ব্র্যান্ডের খুচরো ব্যবসা ক্ষেত্রে অনুমতি পাবে, তা সরাসরি ব্র্যান্ডের মালিকের দ্বারা হতে পারে অথবা আইনি চুক্তির মাধ্যমে কোনও ভারতীয় সংস্থা দ্বারাও হতে পারে। ৫১ শতাংশের বেশি বিদেশি বিনিয়োগের ক্ষেত্রে সংগৃহীত পণ্যে দামের ৩০ শতাংশ খরচা করতে হবে ভারতে। বিশেষ করে, খুচরো ও মাঝারি শিল্প, গ্রামীণ শিল্প অথবা কুটির শিল্পে। কারু শিল্পীরাও আসবেন এর আওতায়। অনলাইনে খুচরো ব্যবসা শুরু করার দু’বছরের মধ্যে দোকান খুলতে হবে। তবে, ভারতীয় ব্র্যান্ডের ক্ষেত্রে এগুলি প্রযোজ্য নয়। ভারতীয় ব্র্যান্ড সেগুলিকেই ধরা হবে, যার মালিকানা বা নিয়ন্ত্রণ থাকবে এদেশে বসবাসকারী নাগরিক বা সংস্থার হাতে এবং ঐ সংস্থাগুলির নিয়ন্ত্রণ থাকতে হবে এদেশে বসবাসকারী ভারতীয় নাগরিকদেরই হাতে। ব্যবসা শুরুর তিন বছর পর্যন্ত উপাদান সংগ্রহের যে বিধি তা কার্যকর হবে না।
ডিজিটাল মিডিয়ার ক্ষেত্রে যেমন – ডিজিটাল মিডিয়ার মাধ্যমে আপলোডিং, স্ট্রিমিং অফ নিউজ এবং কারেন্ট অ্যাফেয়ার্সের ক্ষেত্রে ২৬ শতাংশ।
ফেমার বিজ্ঞপ্তি প্রকাশের দিন থেকে উপরোক্ত সিদ্ধান্তগুলি কার্যকর হবে।
SSS/AP/SB
(Visitor Counter : 69
স্বরাষ্ট্র মন্ত্রক
২০২১-এর নারী শক্তি পুরস্কারের জন্য মনোনয়ন জমা দেওয়ার শেষ তারিখ আগামী ৩১ জানুয়ারি
নতুন দিল্লি, ১৪ জানুয়ারি, ২০২২
২০২১-এর নারী শক্তি পুরস্কারের জন্য মনোনয়ন / আবেদনপত্র অনলাইন পোর্টালে (www.awards.gov.in
) জমা করা যাবে। মনোনয়ন / আবেদনপত্র জমা দেওয়ার শেষ তারিখ আগামী ৩১ জানুয়ারি। এই পুরস্কার সম্পর্কিত নীতি-নির্দেশিকা ও শর্তাবলি উপরোক্ত পোর্টালে দেওয়া রয়েছে।
CG/BD/AS/
(Visitor Counter : 111
স্বাস্থ্যওপরিবারকল্যাণমন্ত্রক
গাম্বিয়ায় শিশু মৃত্যুর ঘটনার সঙ্গে ভারত থেকে রপ্তানি করা ওষুধের কোনো যোগ রয়েছে কিনা তা পরীক্ষার জন্য ওষুধের নমুনা পাঠানো হল চণ্ডীগড়ের ল্যাবরেটরিতে
নয়াদিল্লি, ৬ অক্টোবর ২০২২
বিশ্ব স্বাস্থ্য সংস্থার পক্ষ থেকে এ বছর ২৯ সেপ্টেম্বর তারিখে ভারতের জাতীয় ওষুধ নিয়ন্ত্রক সংস্থা ডিসিজিআই-কে জানানো হয় যে গাম্বিয়ায় সম্প্রতি শিশু মৃত্যুর ঘটনায় প্রয়োজনীয় প্রযুক্তিগত সহায়তা ও পরামর্শ দেওয়া হচ্ছে সংশ্লিষ্ট দেশটিকে। ওষুধে ডায়াথিলিন গ্লাইকল অথবা ইথাইলিন গ্লাইকল ব্যবহারের ফলে শিশু মৃত্যুর ঘটনা ঘটেছে বলে সন্দেহ প্রকাশ করা হয়েছে।
বিশ্ব স্বাস্থ্য সংস্থার কাছ থেকে বিষয়টি জানার পরে পরেই সিডিএসসিও-র পক্ষ থেকে যোগাযোগ করা হয় হরিয়ানার রাজ্য নিয়ন্ত্রক কর্তৃপক্ষের সঙ্গে। সোনেপতের মেসার্স মেইডেন ফার্মাসিউটিক্যাল লিমিটেডের তৈরি ওষুধ গাম্বিয়ায় রপ্তানি করা হয়। সংস্থার তৈরি প্রমিথাজাইম ওরাল সলিউশন বিপি, কোফেক্সনালিন বেবি কাফ সিরাপ, ম্যাকফ বেবি কাফ সিরাপ এবং মাগ্রিপ অ্যান্ড কোল্ড সিরাপ – এই চারটি ওষুধ সংশ্লিষ্ট ওষুধ নির্মাতা সংস্থার থেকে রপ্তানি করা হয়েছিল গাম্বিয়ায়।
এই ধরনের ওষুধগুলি সাধারণত আমদানিকারক দেশটি যথাযথভাবে পরীক্ষার পরই রোগীদের জন্য ব্যবহারের পরামর্শ দিয়ে থাকে। বিশ্ব স্বাস্থ্য সংস্থার বয়ান অনুযায়ী, ওষুধগুলির যে ২৩টি নমুনা সংগ্রহ করা হয়েছে তার মধ্যে চারটিতে ডায়াথিলিন গ্লাইকল অথবা ইথাইলিন গ্লাইকল-এর সন্ধান পাওয়া গেছে। এ সম্পর্কিত পরীক্ষানিরীক্ষার খুঁটিনাটি বিবরণ হাতে পাওয়ার পরই ভারতের ওষুধ নিয়ন্ত্রক সংস্থার কাছে পাঠানো হবে বলে জানিয়েছে বিশ্ব স্বাস্থ্য সংস্থা। তবে, শিশু মৃত্যুর ঘটনার সঙ্গে ঐ ওষুধগুলিতে ব্যবহৃত উপাদানগুলির কোনরকম সম্পর্ক আছে কিনা সে সম্পর্কে পরীক্ষানিরীক্ষার রিপোর্ট যত তাড়াতাড়ি সম্ভব ভারতে পাঠানোর জন্য সিডিএসসিও-র পক্ষ থেকে অনুরোধ জানানো হয়েছে বিশ্ব স্বাস্থ্য সংস্থাকে।
প্রসঙ্গত উল্লেখ্য, শুধুমাত্র মেসার্স মেইডেন ফার্মাসিউটিক্যাল লিমিটেডকেই প্রমিথাজাইম ওরাল সলিউশন বিপি, কোফেক্সনালিন বেবি কাফ সিরাপ, ম্যাকফ বেবি কাফ সিরাপ এবং মাগ্রিপ অ্যান্ড কোল্ড সিরাপ – এই চারটি ওষুধ রপ্তানির অনুমতি দেওয়া হয়েছিল রাজ্যের ড্রাগ কন্ট্রোলারের পক্ষ থেকে। তবে এই চারটি ওষুধের কোনটিই ভারতের বাজারে ছাড়ার অনুমতি প্রস্তুতকারক সংস্থাটিকে দেওয়া হয়নি।
মেসার্স মেইডেন ফার্মাসিউটিক্যালস লিমিটেডের ঐ চারটি ওষুধের নমুনা সংগ্রহ করে সিডিএসসিও-র পক্ষ থেকে পরীক্ষার জন্য পাঠানো হয়েছে চণ্ডীগড়ের আঞ্চলিক ড্রাগ টেস্টিং ল্যাবরেটরিতে। বিশ্ব স্বাস্থ্য সংস্থা এবং চণ্ডীগড়ের ঐ ল্যাবরেটরির রিপোর্ট হাতে আসার পরই পরবর্তী প্রয়োজনীয় পদক্ষেপ গ্রহণ করা হবে বলে সিডিএসসিও-র পক্ষ থেকে জানানো হয়েছে।
(PG/SKD/DM
স্বাস্থ্যওপরিবারকল্যাণমন্ত্রক
গত ২৪ ঘণ্টায় ২০.৬৬ লক্ষর বেশী নমুনা পরীক্ষা করে ভারত আবারও রেকর্ড তৈরি করল
পর পর চারদিন দৈনিক ২০ লক্ষ নমুনা পরীক্ষা করা হয়েছে
দৈনিক সংক্রমনের হার কমে এসে হয়েছে ১২.৪৫
৯ দিন ধরে দৈনিক আরোগ্য লাভের হার নতুন সংক্রণের চাইতে বেশি
পর পর ৬ দিন ৩ লক্ষের কম সংক্রমিত হচ্ছেন
নয়াদিল্লী, ২২ মে, ২০২১
ভারতে একদিনে ২০,৬৬,২৮৫টি নমুনা পরীক্ষা হওয়ায় এক নতুন রেকর্ড সৃষ্টি হল। পর পর ৪ দিন ২০ লক্ষের বেশি নমুনা পরীক্ষা হয়েছে। দৈনিক সংক্রমণের হার কমে এসে দাঁড়িয়েছে ১২.৪৫ শতাংশে।
ভারতে পর পর ৯ দিন আরোগ্য লাভের সংখ্যা নতুন সংক্রমণের থেকে বেশি। গত ২৪ ঘণ্টায় ৩,৫৭,৬৩০ জন কোভিড মুক্ত হয়েছেন। আজ পর্যন্ত দেশে মোট ২,৩০,৭০,৩৬৫টি নমুনা পরীক্ষা হয়েছে। জাতীয় কোভিড মুক্তির হার ৮৭.৭৬ শতাংশ। এর মধ্যে ৭৩.৪৬ শতাংশ বাস করেন ১০টি রাজ্যে।
আর একটি ইতিবাচক দিক হল পর পর ৬ দিন ভারতে ৩ লক্ষের কম নাগরিক কোভিডে সংক্রমিত হয়েছেন। গত ২৪ ঘণ্টায় নতুন করে সংক্রমিত হয়েছেন ২,৫৭,২৯৯ জন। এর মধ্যে ৭৮.১২ শতাংশ ১০টি রাজ্যের বাসিন্দা। তামিলনাড়ুতে ৩৬,১৮৪ জন, কর্ণাটকে ৩২,২১৮ জন নতুন করে সংক্রমিত হয়েছেন।
অন্যদিকে ভারতে সংক্রমিত চিকিৎসাধীনের সংখ্যা কমে হয়েছে ২৯,২৩,৪০০ জন। দেশে মোট সংক্রমিতের মাত্র ১১.১২ শতাংশ সংক্রমিত চিকিৎসাধীন। এদের মধ্যে ৬৯.২৪ শতাংশ ৮টি রাজ্যে বাস করেন।
দেশে এ পর্যন্ত ১৯,৩৩,৭২,৮১৯ জন টিকা পেয়েছেন।এদের মধ্যে ৬৬.৩ শতাংশ ১০টি রাজ্য ও কেন্দ্রশাসিত অঞ্চলে বাস করেন। প্রথম সারির করোনা যোদ্ধাদের মধ্যে ৯৭,৩৮,১৪৮ জন প্রথম ডোজ এবং ৬৬,৯১,৩৫০ জন দ্বিতীয় ডোজ পেয়েছেন। সামনের সারিতে থাকা যোদ্ধাদের মধ্যে ১,৪৩,৭০,০৮১ জন প্রথম ডোজ এবং ৮৩,০৬,০২০ জন দ্বিতীয় ডোজ পেয়েছেন। যাঁদের বয়স ১৮-৪৫এর মধ্যে তাদের ৯২,৯৭,৫৩২ জন টিকা পেয়েছেন। যাঁদের বয়স ৪৫-৬০ এর মধ্যে তাঁদের মধ্যে প্রথম ডোজ পেয়েছেন ৬,০২,১১,৯৫৭ জন। যাঁদের বয়স ৬০এর ওপরে তাঁদের মধ্যে ৫,৬৩,৮৩,৭৬০ জন প্রথম ডোজ এবং ১,৮১,৮৯,৬৭৬ জন দ্বিতীয় ডোজ পেয়েছেন।
CG/CB/NS
(
সামাজিকন্যায়ওক্ষমতায়নমন্ত্রক
বৃত্তিপ্রদান কর্মসূচি
নয়াদিল্লি, ১০ মার্চ ২০২১
কেন্দ্রীয় সামাজিক ন্যায়-বিচার ও ক্ষমতায়ন মন্ত্রক বিভিন্ন কেন্দ্রীয় সহায়তাপুষ্ট ও কেন্দ্রীয় স্তরের কর্মসূচি রূপায়ণের মাধ্যমে ভিন্নভাবে সক্ষম ছাত্রছাত্রী সহ প্রান্তিক শ্রেণীর পড়ুয়াদের বৃত্তি প্রদান করছে। মন্ত্রক ২০১৮-১৯, ২০১৯-২০ এবং ২০২০-২১ এ দ্বাদশ ও তার ওপরের শ্রেণীর তপশিলি শ্রেণীভুক্ত ছাত্রছাত্রীদের জন্য মাধ্যমিক পরবর্তী বৃত্তি প্রদান কর্মসূচির মাধ্যমে যথাক্রমে ৬০ লক্ষ ২৯ হাজার, ৫২ লক্ষ ৮০ হাজার এবং ৫৭ লক্ষ ৪২ হাজার টাকা সাহায্য দিয়েছে। একইভাবে, নবম ও দশম শ্রেণীর তপশিলি শ্রেণীভুক্ত ছাত্রছাত্রীদের ২০১৮-১৯ এ ২৬ লক্ষ ৩০ হাজার টাকা, ২০১৯-২০’তে ২৮ লক্ষ ৯ হাজার টাকা এবং ২০২০-২১ ২৯ লক্ষ ৬৫ হাজার টাকা বৃত্তি প্রদান করেছে। এছাড়াও, মন্ত্রক সাফাই এবং শারীরিক ঝুঁকি রয়েছে, এমন পেশার সঙ্গে যুক্ত প্রথম থেকে দশম শ্রেণীর ছাত্রছাত্রীদের প্রাক্-মাধ্যমিক বৃত্তি প্রদান করে থাকে।
অন্যান্য অনগ্রসর শ্রেণীর ছাত্রছাত্রীদের প্রাক্-মাধ্যমিক ও মাধ্যমিক পরবর্তী শিক্ষার জন্যও বৃত্তি প্রদান করে। আর্থিক দিক থেকে পিছিয়ে পড়া শ্রেণীর ছাত্রছাত্রীদের জন্য মন্ত্রক ডঃ আম্বেদকর প্রাক্-মাধ্যমিক বৃত্তি কর্মসূচি রূপায়ণ করছে। তপশিলি শ্রেণীভুক্ত ছাত্রছাত্রীদের পিএইচডি এবং উচ্চতর শিক্ষার ক্ষেত্রে বিদেশে অধ্যয়নের সুযোগ করে দিতে জাতীয় স্তরে এই কর্মসূচি রূপায়ণ করা হচ্ছে ।
বিশেষভাবে সক্ষম ব্যক্তিদের ক্ষমতায়ন বিষয়ক দপ্তর নবম ও দশম শ্রেণীর ছাত্রছাত্রীদের জন্য প্রাক-মাধ্যমিক বৃত্তি প্রদান কর্মসূচির মাধ্যমে ২০১৮-১৯ এ ৬ হাজার ৭৬৭ জন, ২০১৯-২০’তে ২২ হাজার ২১৮ জন এবং ২০২০-২১ এ ১ হাজার ৪৩৮ জন ছাত্রছাত্রীকে বৃত্তি সুবিধা দিয়েছে। একাদশ শ্রেণী থেকে স্নাতকোত্তর পর্যায় পর্যন্ত ডিগ্রি/ডিপ্লোমা কোর্সে পঠন-পাঠনরত ছাত্রছাত্রীদের মাধ্যমিক পরবর্তী বৃত্তি প্রদান কর্মসূচির মাধ্যমে দপ্তর ২০২০-২১ এ ৩ হাজার ৩২৫ জন ছাত্রছাত্রীকে সাহায্য দিয়েছে। রাজ্যসভায় আজ এক লিখিত জবাবে এ তথ্য দেন সামাজিক ন্যায়-বিচার ও ক্ষমতায়ন প্রতিমন্ত্রী শ্রী রতন লাল কাটারিয়া।